།འདུལ་བ་དང་སྔགས་ཀྱི་ཚིག་བཀྲ་སོགས་བཞུགས།
༄༅། །དེ་ཡང་ཇི་སྐད་དུ། འཆད་རྩོད་རྩོམ་ལ་སྤོབ་པའི་མགྲིན་མཐོན་པོ། །མ་
སྨད་གཡས་སུ་འཁྱིལ་བའི་ཆོས་ཀྱི་དུང་། །སྐལ་བཟང་རྣ་བར་སྒྲོག་པའི་ཡོངས་འཛིན་
ཚོགས། །ཞེས་གསུངས་པ་ལྟར་མཉམ་མེད་ཐུབ་པའི་དབང་བོ་ཞལ་གྱི་མགུར་ནས་མི་
འཇིགས་རྣམ་བཞིའི་དབྱངས་ཀྱིས་བསྒྲགས་པའི་སྡེ་སྣོད་རྒྱ་མཚོའི་གནད་འགག་ལག་
ལེན་དུ་དྲིལ་བའི་འཆད་པ། སྒྲོ་སྐུར་ལུང་རིགས་ཀྱིས་བཀག་སྟེ་རྩོད་པ། ངེས་ཡུལ་
སྙན་ཚིག་གིས་དྲངས་པའི་རྩོམ་པ་སོགས་རྨད་བྱུང་མཁས་པའི་བྱ་བ་མཐའ་དག་ལ་མི་
འཇིགས་པའི་སྤོབས་པ་བརྙེས་པའི་མགྲིན་པ་ནམ་ཡང་སྨད་པ་མེད་པའི་བཀྲ་ཤིས་ཀྱིས་
རི་མོ་རྣམ་པར་བཀྲ་བའི་གཡས་འཁྱིལ་དུང་གི་རང་སྒྲ་སྔོན་བསགས་བསོད་ནམས་ཀྱི་
བགོ་སྐལ་ལྷག་པར་བྱིན་པའི་སྐལ་བཟང་དག་གི་རྣ་བའི་བདུད་རྩིར་འགྱེད་པ་ལ་ནམ་
ཡང་ཞུམ་པ་མེད་པའི་ཡོངས་འཛིན་མཁས་དབང་འབུམ་ཕྲག་ཆོས་ཀྱི་དགའ་སྟོན་དུ་
གདན་འཛོམ་པའི་མདུན་སར། རང་ཅག་གཉིས་ཀྱིས་བསྟན་པའི་རྩ་བ་འབུམ་ཕྲག་
འདུལ་བའི་གཞུང་གི་ཆ་ཤས་ལས་བརྩམས་པའི་འཕེལ་གཏམ་ཆོས་ཀྱི་དབྱངས་སྙན་
ཀུན་བཟང་མཆོད་པའི་སྤྲིན་དུ་བསྟར་བའི་མཐུ་ལ་བརྟེན་ནས་ལེགས་ཚོགས་རྟེན་
འབྲེལ་རང་འགྲིག་ཏུ་བགྱིད་པའི་བླ་མ་དང་། མི་བསླུ་བའི་བདེན་པ་མངོན་གྱུར་དུ་
418

སྟོན་པའི་མཆོག་གསུམ་དང་། འདོད་པའི་དོན་ཀུན་སྩོལ་བའི་ཚེ་སྦྱིན་ལྷག་པའི་ལྷ་
ཚོགས་རྣམས་ཀྱི་བྱིན་རླབས་ལ་བརྟེན་ནས་གངས་ཅན་མདོ་སྨད་ཀྱི་སྐྱེ་འགྲོ་མཐའ་
དག་གི་མེ་ཏོག་ཕོག་པའི་ལྷ་གཅིག བདེན་གཉིས་ཆོས་ཀྱི་གནས་ཚུལ་རང་དབང་དུ་
འདོམས་པའི་སྒོ་ནས་ལུས་ཅན་མཐའ་དག་གཏན་བདེར་འཁྲིད་པའི་དེད་དཔོན་ཀུན་
མཁྱེན་ཆོས་ཀྱི་རྒྱལ་བོ་འཇམ་དཔལ་དབྱངས་དངོས་བཞད་པའི་རྡོ་རྗེ་དེ་ཉིད་བདག་
ཅག་རྣམས་ཀྱི་མགོན་དུ་བསམ་བཞིན་བྱོན་པའི་ཀུན་གཟིགས་ཡེ་ཤེས་ཀྱི་ཉི་མ་རྗེ་
བཙུན་སྐལ་བཟང་ཐུབ་བསྟན་དབང་ཕྱུག་དཔལ་བཟང་བོ་དང་སྲས་མཆོག་ཉི་ཟླ་ལྟ་
བུ་རྣམས་ཀྱི་ཞབས་སྐྱེས་གསེར་ཀྱི་འཁོར་ལོ་གཞིག་བྲལ་རྡོ་རྗེའི་ཁྲི་ལ་བདེ་ལྡན་ཞིང་
གི་མགོན་པོ་ཚེ་མཐའ་ཡས་པ་བཞིན་དུ་བརྟན་པར་བཞུགས་ཏེ་མཛད་འཕྲིན་སྣང་
བས་ས་གསུམ་ཁྱབ་པར་འགྱུར་བ་དང་། ཚུལ་དེ་ལ་བརྟེན་ནས་ཟབ་གསལ་མྱུར་བའི་
ཤེས་རབ་དང་དྲན་པ་གསལ་ཞིང་བརྟན་པས་མདོ་རྒྱུད་དགོངས་འགྲེལ་དང་བཅས་
པའི་ཚིག་དོན་མཐའ་དག་ཁོང་དུ་ཆུད་ནས་མི་བརྗེད་པར་འཛིན་པ་དང་། སྲིད་པའི་
ངང་ཚུལ་དུག་སྦྲུལ་གྱི་ཚང་ལྟར་མཐོང་བའི་ངེས་འབྱུང་གི་བསམ་པ་དང་། དེས་དྲངས་
པའི་ཚུལ་ཁྲིམས་རྣམ་དག བདག་གཞན་བརྗེ་བ་ལ་སྙིང་སྟོབས་ཆེས་ཆེར་བརྟན་པའི་
བྱང་ཆུབ་ཀྱི་སེམས་དང་། སྣང་སྟོང་གྲོགས་འཁྱེར་གྱིས་རྟག་ཆད་འགོག་པའི་ཡང་དག་
པའི་ལྟ་བ་དང་། སྐུ་གསུམ་གྱི་རྒྱུ་ཚོགས་ཟབ་ལམ་གཅིག་གི་ངོ་བོར་སྡུད་པའི་ལམ་
རིམ་པ་གཉིས་སོགས་ལུང་དང་རྟོགས་པའི་ཡོན་ཏན་གྱི་མྱུ་གུ་བདག་སོགས་འགྲོ་བའི་
ཤེས་རྒྱུད་ཞིང་སའི་དཔལ་དུ་འཁྲུངས་པར་འགྱུར་བ་དང་། ཚུལ་དེ་ལ་བརྟེན་ནས་
དགེ་བའི་རྩ་བ་གསོག་པ་བོའི་རྟེན་གྱིས་བསྡུས་ན་བདག་དང་གཞན་གྱི་རྒྱུད་ལ་མངའ་
བ་དང་། བསགས་པའི་གནས་སྐབས་ཀྱིས་བསྡུས་ན་དུས་གསུམ་དང་འབྲེལ་བ་དང་།
ཕྱོགས་དང་ངོ་བོས་བསྡུས་ན་ཡོན་ཏན་སྒྲུབ་བྱེད་བསོད་ནམས་དང་། ཉེས་པ་དག་བྱེད་
419

ཡེ་ཤེས་ཀྱི་ཚོགས་མཐའ་དག་གཅིག་ཏུ་བསྡོམ་པའི་མཐུ་དང་ནུས་པ་ལ་བརྟེན་ནས་
ཀུན་མཁྱེན་ཉི་མའི་གཉེན་གྱི་བསྟན་པ་སྤྱི་དང་། ཁྱད་པར་ཡབ་རྗེ་རྒྱལ་བ་གཉིས་པ་
ཤར་ཙོང་ཁ་པ་ཆེན་པོ་བློ་བཟང་གྲགས་པའི་དཔལ་གྱི་མདོ་སྔགས་བསྟན་པའི་སྙིང་བོ་
འདི་ཉིད་སྒོ་ཐམས་ཅད་ནས་ཕྱོགས་དུས་གནས་སྐབས་ཐམས་ཅད་དུ་དར་ཞིང་རྒྱས་
ལ་ཡུན་རིང་དུ་གནས་པར་འགྱུར་བ་ཡིན་པར་ཐལ། དེ་ལྟར་ཡིད་ལ་སྨོན་པའི་དོན་
འགྲུབ་བྱེད་ཀྱི་བདེན་ཚིག་ཤེས་བྱེད་ཀྱི་ཚུལ་དུ་སྒྲོག་ཚུལ་དང་བོ་དེ་འཆད་པ་ལ། བླ་
མ་མཆོག་གསུམ་བཅོམ་ལྡན་ཚེ་སྦྱིན་མའི། །རྨད་བྱུང་བྱིན་རླབས་དཔུང་གིས་འདྲེན་
པ་མཆོག །གཞིག་བྲལ་རྡོ་རྗེའི་ཁྲི་ལ་སྣང་མཐའ་ལྟར། །བསྐལ་བ་རྒྱ་མཚོར་གཡོ་མེད་
ཞབས་བརྟན། ཞེས་པའི་གཞུང་འདི་བྱུང་། ཚུལ་གཉིས་པ་དེ་ཉིད་འཆད་པར་བྱེད་པ་ལ།
ཚུལ་དེར་བརྟེན་ནས་ངེས་འབྱུང་བྱང་ཆུབ་སེམས། །ཡང་དག་ལྟ་དང་ཟབ་ལམ་རིམ་པ་
གཉིས། །ལུང་རྟོགས་ཡོན་ཏན་རྒྱ་མཚོའི་མྱུ་གུའི་ཕྲེང་། །བདག་རྒྱུད་ཞིང་སའི་དཔལ་དུ་
མྱུར་འཁྲུངས། ཞེས་པའི་གཞུང་འདི་བྱུང༌། ཚུལ་གསུམ་པ་དེ་ཉིད་འཆད་པར་བྱེད་པ་ལ།
བདག་དང་གཞན་གྱི་དུས་གསུམ་དང་། །བསྟན་པ་ཡུན་རིང་འབར་གྱུར་ཅིག །ཅེས་
པའི་གཞུང་འདི་བྱུང་བ་ཡིན་པའི་ཕྱིར། ༧པྲཛྙཱ་སཱ་ག་ར་ལི་ཁི་ཏཾ། །
དེ་ཡང་ཇི་སྐད་དུ། ཐུན་མོང་ལམ་གྱི་རྒྱུད་སྦྱངས་སྡོམ་གསུམ་ལྡན། །རིམ་གཉིས་
རི་དབང་ལྟར་བརྟན་རྣལ་འབྱོར་དང༌། སྨིན་བྱེད་དབང་དང་གྲོལ་བྱེད་བསྐྱེད་རྫོགས་
ཀྱི། །ཉམས་ལྡན་མཁས་གྲུབ། ཅེས་གསུངས་པ་ལྟར་སྲིད་ཞིའི་མཐའ་གཉིས་འགོག་པའི་
ཐེག་པ་མཆོག་གི་ཡོངས་འཛིན་དམ་པའི་མགོན་ལ་བརྟེན་ནས་ཀུན་རྫོབ་དང་དོན་
དམ་པའི་བྱང་ཆུབ་ཀྱི་སེམས་གཉིས་དང་སྤྱོད་པ་ཕྱིན་དྲུག་བསྡུ་བཞི་དང་བཅས་པའི་
ཐུན་མོང་བ་སྐྱེས་བུ་གསུམ་གྱི་ལམ་གྱི་རིམ་པས་རྒྱུད་སྦྱངས་ཏེ། ཉེས་ལྟུང་རྙོག་པས་
དབེན་པའི་སྡོམ་པ་གསུམ་གྱི་ཚུལ་ཁྲིམས་པདྨའི་སྦུབ་ལྟར་གཙང་ཞིང་། སྨིན་བྱེད་
420

དབང་གི་ཆུ་བོ་སྐུ་བཞིའི་ས་བོན་ཐེབས་ངེས་སུ་མནོས་ནས་གྲོལ་བྱེད་ཟབ་ལམ་རིམ་
པ་གཉིས་ཀྱི་ཉམས་དང་རྟོགས་པས་ཐུགས་རྒྱུད་མཛེས་པ། ལྷ་སྔགས་ཏིང་ངེ་འཛིན་གྱི་
ཉམས་རྩལ་རྫོགས་པའི་མཁས་གྲུབ་གདེངས་ཅན་བྱེ་བ་དམ་པའི་ཆོས་ཀྱི་དགའ་སྟོན་
དུ་གདན་འཛོམ་སྟེ་ནུབ་ཕྱོགས་ཨོ་རྒྱན་དྷརྨ་གཉྫར་འགྲན་བཟོད་པའི་མདུན་ས་གང་
འདིར་རང་ཅག་རྣམས་ཀྱིས་དབྱངས་གསལ་མཐའ་ཅན་གྱི་རྒྱུད་སྡེ་སུམ་ཅུ་སོ་དྲུག་གི་
གཙོ་བོ་ཐབས་སྒྱུ་མའི་སྐུ་རྩལ་དུ་བཏོན་ནས་འཆད་པའི་ཕ་རྒྱུད་གསང་བ་འདུས་པ།
ཤེས་རབ་དོན་དམ་འོད་གསལ་གྱི་ཡེ་ཤེས་རྩལ་དུ་བཏོན་ནས་འཆད་པའི་རྒྱུད་སྡེ་བྱེ་
བ་ཕྲག་བཅུ་དྲུག་གི་གཙོ་བོ་མ་རྒྱུད་འཁོར་ལོ་བདེ་མཆོག ཕ་མའི་རྒྱུད་གཉིས་ཀའི་
ཟབ་གནད་ཚང་ཞིང་ཁྱད་པར་ལྔས་རྒྱུད་སྡེ་གཞན་ལས་འཕགས་པ་རྡོ་རྗེ་འཇིགས་བྱེད་
དེ། དཔལ་བདེ་གསང་འཇིགས་གསུམ་གཙོ་བོར་གྱུར་བའི་དགོངས་དོན་ལས་བརྩམས་
པའི་འབེལ་གཏམ་དཔྱིད་ཀྱི་རྒྱལ་མོའི་གླུ་དབྱངས་ཉེར་བཞིའི་ཡུལ་གྱི་གནས་གསུམ་
དཔའ་བོ་མཁའ་འགྲོ་དགྱེས་པའི་ཀུན་བཟང་མཆོད་སྤྲིན་དུ་བསྟར་བའི་དགེ་ཚོགས་
འབུམ་ཕྲག་ཟླ་གཞོན་ཞུ་བའི་འོ་མཚོ་མཁའ་ལ་འཕྱུར་བ་ལྟར་མཆོག་ཏུ་དཀར་བ་ཇི་
སྙེད་ཅིག་བསགས་པའི་མཐུ་དང་། ཁྱད་པར་དུ་ཡང་ཕྱོགས་བཅུའི་རྒྱལ་བ་སྲས་དང་
བཅས་པས་པདྨ་དཀར་བོ་ལྟ་བུར་ཆེས་ཆེར་བསྔགས་པའི་འཇིག་རྟེན་ཐམས་ཅད་
ཀྱི་མ་འདྲིས་པའི་མཛའ་བཤེས་ཆེན་པོ་སྟོན་པ་སྟོབས་བཅུ་མངའ་བ་མཉམ་མེད་
ཐུབ་པའི་དབང་བོའི་ཐུགས་བསྐྱེད་སྨོན་ལམ་དང་རྒྱལ་དང་རྒྱལ་སྲས་དམ་པའི་སྐྱེས་
མཆོག་གོང་མ་རྣམས་ཀྱིས་བསྟན་འགྲོར་གཅིག་ཏུ་སྨན་པའི་ཐུགས་བཞེད་བཞིན་
ཁོར་ཡུག་གངས་ཀྱི་ར་བས་བསྐོར་བའི་ལྗོངས་འདིར་ལུང་སྡེ་སྣོད་གསུམ་གྱི་འཆད་
ཉན། ལམ་བསླབ་པ་གསུམ་གྱི་ཉམས་ལེན། གསང་ཆེན་རྒྱུད་སྡེ་བཞིའི་བཤད་སྒྲུབ་
སོགས་ལུང་རྟོགས་ཀྱི་བསྟན་པའི་བྱ་བ་མཐའ་དག་དུས་ཀྱི་མཐར་ཡང་མི་ཉམས་གོང་
421

འཕེལ་དུ་རྒྱས་པ་དང་། ཚུལ་དེ་ལ་བརྟེན་ནས་རང་ཅག་རྣམས་ཀྱི་མེ་ཏོག་ཕོག་པའི་
ལྷ་སྐལ་གཅིག་པུ་ཀུན་གཟིགས་ཡེ་ཤེས་ཀྱི་ཕུང་བོ་སྐྱབས་མགོན་མཆོག་གི་སྤྲུལ་བའི་
སྐུ་རིན་པོ་ཆེའི་ཞབས་སེན་བཀྲ་ཤིས་ཀྱི་རི་མོ་མི་འཇིགས་གདོང་ལྔ་འབར་བས་བཏེག་
པའི་ཁྲི་འཕང་མཐོན་པོར་རྒྱལ་བ་ཚེ་དང་ཡེ་ཤེས་འོད་སྣང་མཐའ་ཡས་པའི་ངོ་བོར་
བརྟན་པར་བཞུགས་ནས་ངོ་མཚར་ཟད་པ་མེད་པའི་མཛད་འཕྲིན་འོད་བརྒྱའི་སྣང་
བ་མཐའ་དག་ཕྱོགས་ཀྱི་འཁོར་ལོ་ཡོངས་སུ་རྫོགས་པའི་དགེ་མཚན་གསར་བའི་དུས་
སྟོན་ཉམས་པ་མེད་པའི་མཐུ་ལས་གསང་སྔགས་རིག་པ་འཛིན་པའི་དགའ་ཚལ་འདིར་
ཡང་བྱམས་སྙིང་རྗེ་བྱང་ཆུབ་ཀྱི་སེམས་དང་མཁས་བཙུན་བཟང་གསུམ་གྱིས་ཐུགས་
རྒྱུད་གཏམས་ཞིང་། གསུང་རབ་ཀྱི་དྲང་བ་དང་ངེས་པའི་དོན་ལུང་དང་དྲི་མ་མེད་པའི་
རིགས་པའི་ལམ་ནས་འབྱེད་པ་ལ་སྨྲ་བ་མཆོག་གི་དཔལ་ཐོབ་པའི་དགེ་བའི་བཤེས་
གཉེན་གྱིས་ཡོངས་སུ་གང་སྟེ་མདོ་དང་སྔགས་ཀྱི་ལམ་རིམ་གཉིས་སོགས་འཇམ་
མགོན་རྒྱལ་བ་གཉིས་པའི་ལུགས་བཟང་ཆེས་ཆེར་དར་བར་འགྱུར་བ་དང་། ཚུལ་དེ་
ལ་བརྟེན་ནས་རང་ཅག་རྣམས་ཀྱང་ཁམས་གསུམ་ཆོས་ཀྱི་རྒྱལ་བོ་ཙོང་ཁ་བ་ཆེན་པོའི་
རིང་ལུགས་གསེར་སྦྱངས་བཙོ་མ་ལྟ་བུ་ལས་ཐོན་པའི་རྨད་བྱུང་ལམ་གྱི་མཐར་ཐུག་
འདི་ཉིད་འཆད་ཉན་གྱིས་གཏན་ལ་ཕབ། སྒོམ་སྒྲུབ་ཀྱིས་རང་རྒྱུད་ལ་སྦྱར་ཏེ་ཉམས་སུ་
ལེན་པ་ལ་ཕྱི་ནང་གི་ཉེར་འཚེ་མེད་པར་ཐུན་མོང་དང་ཐུན་མོང་མ་ཡིན་པའི་ས་ལམ་
གྱི་བགྲོད་པ་མྱུར་དུ་རྫོགས་ཏེ་ཁ་སྦྱོར་ཡན་ལག་བདུན་ལྡན་གྱི་མི་སློབ་པའི་ཟུང་འཇུག་
གི་གོ་འཕང་མངོན་དུ་མཛད་ནས་རིང་ནས་ཡིད་ལ་བརྣག་པའི་སྐྱེ་འགྲོ་མཐའ་དག་
མདོ་རྒྱུད་ཀུན་གྱི་ཟབ་གནད་རྫོགས་པའི་ཐབས་མཁས་ཀྱི་ལམ་བཟང་འདི་ཡིས་སྲིད་
ཞིའི་རྒུད་པ་ཕྲ་རགས་ལས་བསྒྲལ་ཏེ་བླ་མེད་སྐུ་བཞིའི་གོ་འཕང་མཆོག་ལ་འགོད་པར་
འགྱུར་བ་ཡིན་པར་ཐལ། དེ་ལྟར་ཡིན་ནོ་ཞེས་པའི་ཚུལ་དང་བོ་དེ་ཉིད་འཆད་པར་བྱེད་
422

པ་ལ། ཐུབ་པའི་དབང་བའི་སྨོན་ལམ་ཐུགས་རྗེ་དང་། །རྒྱལ་བ་སྲས་བཅས་སྤྱི་དང་དམ་
པའི་ཚོགས། །གོང་མ་རྣམས་ཀྱི་བཞེད་བཞིན་མདོ་སྔགས་ཀྱི། །བཤད་སྒྲུབ་ཕྱོགས་དུས་
ཀུན་ཏུ་རྒྱས། ཞེས་པའི་གཞུང་འདི་བྱུང༌། ཚུལ་གཉིས་པ་དེ་ཉིད་འཆད་པར་བྱེད་པ་
ལ། དགོན་སྡེ་འདིར་ཡང་བསླབ་པ་གསུམ་ལྡན་ཞིང་། །བྱམས་དང་སྙིང་རྗེས་རྒྱུད་གང་
མཁས་ཤིང་བཙུན། །གསུང་རབ་དྲང་ངེས་རིགས་པས་ལེགས་རྟོགས་པའི། །ལམ་རིམ་
གཉིས་སོགས་ཐུབ་བསྟན་དར། ཞེས་པའི་གཞུང་འདི་བྱུང༌། ཚུལ་གསུམ་པ་དེ་ཉིད་སྟོན་
པར་བྱེད་པ་ལ། དེ་ལྟར་རྨད་བྱུང་ལམ་གྱི་མཐར་ཐུག་འདི། །ཚུལ་བཞིན་སྒྲུབ་ལ་བར་
ཆད་མེད་པ་དང་། །ཕྱོགས་དུས་ཀུན་ཏུ་དར་ཞིང་རྒྱས་གྱུར་ཏེ། །འགྲོ་ཀུན་ཐབས་མཁས་
འདི་ཡིས་སྒྲོལ་བར་ཤོག །ཅེས་པའི་གཞུང་འདི་བྱུང་བ་ཡིན་པའི་ཕྱིར། ཞེས་པ་འདི་
ཡང་། ༧པྲཛྙཱ་སཱ་རས་བྲིས།
འོ་ལགས་སོ། །བཀྲ་ཤིས་བདེ་ལེགས་ཕུན་སུམ་ཚོགས་པའི་སྒོ། །བརྒྱ་ཕྲག་དུས་
གཅིག་འབྱེད་མཛད་བླ་མ་དང་། །སྐྱོབ་པ་མཚུངས་མེད་རིན་ཆེན་རྣམ་གསུམ་གྱིས། །
དེང་འདིར་བཀྲ་ཤིས་དངོས་གྲུབ་ཆར་དུ་ཕོབས། །ཞེས་སྲིད་ཞིའི་དགེ་མཚན་མཐའ་
X
དག་མགྲོན་དུ་འགུག་པའི་ལེགས་བརྗོད་ཚངས་པའི་དབྱངས་ཀྱི་རོལ་རྩེད་དང་
འགྲོགས་པའི་བཀྲ་ཤིས་ཀྱི་བདེན་ཚིག་པདྨ་དཀར་བོའི་ཕྲེང་བ་འཐོར་བ་སྔོན་དུ་བཏང་
སྟེ། ཇི་སྐད་དུ། འཛམ་གླིང་མཁས་དང་གྲུབ་པ་མ་ལུས་པའི། ✖ །སྙན་པའི་བ་དན་སྲིད་
པ་གསུམ་ན་གཡོ། །ཞེས་གསུངས་པ་ལྟར་རབ་འབྱམས་རྒྱ་མཚོའི་རྡུལ་གྲངས་དང་
མཉམ་པའི་སངས་རྒྱས་ཀྱི་ཞིང་ཁམས་རྣམས་སུ་ཏིལ་གྱི་གང་བུ་བཞིན་བར་མཚམས་
མེད་པར་འཁྲིགས་པའི་བདེ་བར་གཤེགས་པ་རྣམས་ཀྱི་གསང་གསུམ་མི་ཟད་རྒྱན་གྱི་
འཁོར་ལོའི་དབང་ཕྱུག ངོ་མཚར་རྒྱ་མཚོའི་འབྱུང་གནས་ཡི་དམ་གྱི་ལྷ་ནམ་མཁའི་
སྐར་ཚོགས་ལྟ་བུའི་རྟེན་དང་བརྟེན་པར་བཅས་པ་སྤྲོ་བ་དང་བསྡུ་བའི་བདག་ཉིད།
423

རིགས་དྲུག་པ་ཁྱབ་བདག་རྡོ་རྗེ་འཆང་ཆེན་པོ་ཉིད་ཐ་མལ་གདུལ་བྱའི་སྣང་ངོར་
གསུམ་ལྡན་ངུར་སྨྲིག་འཛིན་པའི་རྣམ་པར་རོལ་བ། མ་དྲོས་ཆུ་གཏེར་ཆེན་པོར་ཛམ་བུ་
པྲིཀྵའི་ལྗོན་པའི་ལོ་འདབ་ལྷུང་བའི་སྒྲ་དབྱངས་ཀྱིས་རྗེས་སུ་བསྔགས་པའི་གླིང་ཆེན་
པོའི་ཁྱོན་ཡོངས་སུ་འཁོད་པའི་མཁས་པ་དང་གྲུབ་པའི་སྐྱེ་བོ་མ་ལུས་པའི་རལ་པའི་དོ་
ཀེར་ནོར་བུའི་ཅོད་པན་གྱིས་གང་གི་ཞབས་སྟེགས་ཀྱི་པདྨ་མངོན་པར་མཆོད་པ། ལུང་
དང་མངོན་པར་རྟོགས་པའི་ཡོན་ཏན་མཐའ་ཡས་པའི་ཚོགས་ཀྱིས་ཐུབ་བསྟན་ཡོངས་
སུ་རྫོགས་པའི་དཔལ་ལ་དབང་འབྱོར་བའི་ཆོས་ཀྱི་རྒྱལ་བོ་ཆེན་པོ། རྣམ་པར་དཀར་
བའི་མཛད་འཕྲིན་ཀྱི་གྲགས་སྙན་བ་དན་དཀར་བོ་སྲིད་པ་གསུམ་ན་རྣམ་པར་གཡོ་བ་
གང་གི་ཞབས་སེན་ནོར་བུའི་མེ་ལོང་སྤྱི་གཙུག་དད་པའི་རྒྱན་དུ་བཀོད་དེ་སོར་བཅུའི་
འདབ་མ་སྙིང་གར་ཟུམ་པའི་ཕྱག་དང་བཅས་རྩེ་གཅིག་ཏུ་གསོལ་བ་འདེབས་པའི་སྙིང་
བོ་ནི། དེ་ཡང་སྔོན་བྱོན་རྒྱལ་དང་རྒྱལ་བའི་སྲས་པོ་རྣམས་ཀྱིས་དཀའ་བ་བརྒྱ་ཕྲག་
གིས་བསྒྲུབ་པའི་གནད་ཀྱི་དོན་པོ། ཚོགས་གཉིས་རབ་དཀར་གངས་ཀྱི་རི་བོ་ཐུགས་རྗེ་
ཉིན་བྱེད་དྲོད་ཀྱིས་བཞུས་ཏེ་སྐྱེ་དགུ་ཡོངས་ཀྱི་བསོད་ནམས་ཀྱི་རྭ་བར་མིག་གི་དགའ་
སྟོན་དུ་འཁྱིལ་བ། ནམ་མཁའི་དབྱིངས་ཀྱི་མཐའ་དང་མཚུངས་པའི་ལས་ཀྱི་བགོ་སྐལ་
ལ་སྤྱོད་པའི་སེམས་ཅན་རྣམས་ཀྱི་སྡུག་ཀུན་ནད་བརྒྱའི་ཟུག་རྔུ་མ་ལུས་པ་འབྱིན་པའི་
སྨན་གྱི་ལྗོན་པ་ཆེན་པོ་ལུས་ཅན་ཐར་འདོད་ཡོངས་ཀྱི་ལེགས་ལམ་གསལ་བའི་སྒྲོན་
མེ་གཅིག་པུ་ནི་ལུང་རྟོགས་ཀྱི་བསྟན་པ་ཉག་གཅིག་ཡིན་ཏེ། ཇི་སྐད་དུ། འཇམ་མགོན་
བླ་མ་ཙོང་ཁ་བ་ཆེན་པོའི་ཞལ་ནས། ཀྱེ་མ་ཁྱོད་ཀྱི་བསྟན་པ་ནི། × །ཁྱོད་བསྟན་འཛིན་
པར་སུ་མི་གུས། །ཞེས་གསུངས་པ་ལྟར་ལ། དེ་ཉིད་སྐྱེ་འགྲོ་མ་ལུས་པའི་ཕྱག་མཆོད་ཀྱི་
རྟེན་དང་། ཕན་བདེ་ཟད་པ་མེད་པའི་གསོས་སུ་ནམ་ཡང་མི་ནུབ་པར་གནས་པ་ཡང་
དམ་པའི་སྐྱེས་མཆོག་རྣམས་ཀྱི་རྣམ་དཔྱོད་ཆུ་འཛིན་འཁྲིགས་པའི་ཀློང་ནས་ལེགས་
སྙ
424

བཤད་བདུད་རྩིའི་ཆུ་ཆར་དུས་སུ་ཕབ་པ་ལ་རག་ལས་པས་སྔོན